Federaţia Sindicatelor Libere din Învăţământ solicită Guvernului posibilitatea de pensionare anticipată, fără penalizare, pentru cadrele didactice.

FSLI cere modificări la Legea pensiilor, prin introducerea unei prevederi care să permită pensionarea cu trei ani înainte de împlinirea vârstei standard.

Membrii Federatiei au ca argumente consumul psihic al profesorilor care uneori trebuie să predea la clase numeroase. Multe dintre cadrele didactice sunt epuizate, au o stare proastă de sănătate, iar o eventuală pensionare pe caz de boală este exclusă din cauza veniturilor.

Federația afirmă că în comparație cu alte domenii de activitate, unde principiul de calcul este diferit, pensiile în educație sunt foarte mici, în medie 1 mie de lei. Iar dacă principiul contributivității la fondul de pensii nu este general, atunci se solicită pensii speciale și pentru profesori.